שוהם רק בת 25 אבל ראש מועצת שוהם, גיל ליבנה (עד סוף החודש), ציין השבוע בלשכתו את יום ההולדת ה-80 של ארבעה מחברי בית הגמלאי בשוהם: שרה עומסי, דליה בן יהודה, ארווין כץ ויעקב מרלה.
ליבנה העניק להם תעודות הוקרה, בירך כל אחד באופן אישי ופינק אותם בכיבוד מתוק. ליבנה לא התאפק וביקש מהם עצה טובה להגעה לגבורות בבריאות טובה, בין החוגגים היתה תמימות דעים על חשיבות ההתנדבות והתרומה לקהילה, בריאות.
יעקב גריאת, ממקימי מגרש הפטאנק בשוהם ופעיל שוהם בתנופה, יצא עם משלחת של חמישים שחקנים מכל הארץ לתחרות הפטאנק בברצלונה. ישראל הגיעה למקום השלישי והמכובד מבין מאה חמישים וחמישה שחקנים. את המדליה החזיק צמוד לליבו ומיד לאחר שנחת רץ קובי גריאת ומסר את המדליה לשוהם בתנופה. שיהיה למזל.
את מיקי מנבלט כולם מכירים ואוהבים. מיקי לא יודע שאנחנו יודעים, אבל ילדי מועדנית יחד סיפרו לנו כי מיקי כהן מנהל נבלט חומרי בניין, תורם ברוחב לב לילדי מועדונית יחד בשוהם. הכלים שתרם משמשים לחוגים במועדונית בשוהם. במועדונית התרגשו כל כך והעניקו תעודה למיקי. בתמונה: עם אבי משיח. צדיק.
גלעד רבינוביץ לא יכול לראות צהוב אבל ביום שישי האחרון התעלה על עצמו ולבש חולצה צהובה לכמה שעות לרגל מרוץ חבל מודיעין. כמו בכל שנה הצטרפו אליו שלוש בנותיו, עוה”ד רותם, הסטודנטית גל והחיילת המשוחררת יובל. חני קרס, שראתה את גלעד לא התאפקה ואמרה: אם כבר צהוב אז עד הסוף.
מכללת NLP פותחת לראשונה קורס בשוהם. מייסד המכללה הוא יורם חן, תושב שוהם שהחליט לעשות שינוי דרמטי בחייו. הוא ויתר על הרכב הצמוד והשכר המפנק והקדיש את עצמו לעולם של התפתחות אישית. כצפוי חברים ומשפחה הרימו גבה - ממה תתפרנס עכשיו? ממה תאכיל את הילדים? אבל יורם בשלו, מאמין בעצמו ובדרכו, ואחרי שלימד בירושלים, ת”א, פ”ת, החליט להגיע גם לשוהם. “אני מרגיש מסופק ובייעוד שלי כשאני משחרר אנשים מעקבות וחסמים שיושבים להם בתת המודע, מסייע להם לפרוץ את הגבולות של עצמם רואה אותם צומחים לחיים מאושרים”.
ואנחנו אומרים: יורם חכה רגע, אחרי הבחירות, יש מצב שיהיו לך עוד תלמידים.
טלי ורסנו אייסמן יצגה את שוהם ואת ישראל בפסטיבל בממפיס טנסי במשלחת רשמית ונתנה הרצאה על החוויה של הילדים בעוטף עזה. "קיבלנו חיבוק גדול בפסטיבל פלוס חיבוק מעומרי כספי. בכניסה עמד עפיפון ענק, כולם כתבו דברים מרגשים. כתבתי: "רק דברים טובים צריכים לעוף מעל ראשם של ילדים"... מרגש.